
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και κωδικοποίησης των διατά¬ 
ξεων του οργανισμού του κοινωφελούς ιδρύματος 
με την επωνυμία «ΠΟΛΙΤΙΣΤΙΚΟ ΤΕΧΝΟΛΟΓΙΚΟ 
ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ 
ΑΝΑΠΤΥΞΕΩΣ» που κυρώθηκε με το 903/1981 (ΦΕΚ 
230 Α') Π.Δ/γμα, τροποποιήθηκε και κωδικοποιήθηκε 
με το από 16.2.1989 (ΦΕΚ 161 Β') Π.Δ/γμα και τροπο¬ 
ποιήθηκε μετοαπό 14.2.2001 (ΦΕΚ222 Β') Π.Δ/γμα. 1 

ΑΠΟΦΑΣΕΙΣ 

Τροποποίηση και συμπλήρωση των διατάξεων της 
1115278/842/0015Α'/ΠΟΛ. 1292/8.9.1993 απόφα¬ 


σης (ΦΕΚ 728/Β'), όπως ισχύει. 2 

Πολιτογράφηση των Αλλογενών Αλλοδαπών ΒΟΓΙΙΤΣ 

ΧΟΥΣΙΝΤ-ΜΙΧΑΗΛτου ΧΟΥΣΕΪΝ κ.λπ. 3 

Πολιτογράφηση των Ομογενών Αλλοδαπών ΜΑ- 
ΝΤΖΟΥΡΑΝΗ ΚΑΤΙ ΑΣ συζ. ΒΑΣΙΛΕΙΟΥ και ΠΑΠΑ- 

ΒΑΣΙΛΕΙΟΥ ΘΕΟΔΩΡΑΣ του ΚΥΡΙΑΚΟΥ. 4 

Ανάκληση απόφασης αποστέρησηςτης Ελληνικής Ιθα¬ 
γένειας από τον ΑΔΗ ΟΓΛΟΥ Μεράλτου Μεσούτ.. 5 

Διόρθωση της Φ. 16713/15005/5.9.2002 απόφασης πο¬ 
λιτογράφησης. 6 

Συγκρότηση Επιτροπής Ελέγχου Εφαρμογής των δια- 
τάξεωντου άρθρου 7παρ. 3του Ν. 1866/1989», στο 
Υπουργείο Τύπου και Μέσων Μαζικής Ενημέρωσης. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση τροποποίησης και κωδικοποίησης των διατάξε¬ 
ων του οργανισμού του κοινωφελούς ιδρύματος με 
την επωνυμία «ΠΟΛΙΤΙΣΤΙΚΟ ΤΕΧΝΟΛΟΓΙΚΟ ΙΔΡΥΜΑ 
ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣΑΝΑΠΤΥΞΕ- 
ΩΣ» που κυρώθηκε με το 903/1981 (ΦΕΚ 230 Α') 
Π.Δ/γμα, τροποποιήθηκε και κωδικοποιήθηκε με το 
από 16.2.1989 (ΦΕΚ 161 Β') Π.Δ/γμα και τροποποιήθη¬ 
κε μετο από 14.2.2001 (ΦΕΚ222 Β') Π.Δ/γμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 27710/11.3.1981 πράξη της συμβολαιογράφου 


Αθηνών Μαρίας Δ. Πολίτου, μετηνοποίαη ΕλληνικήΤρά- 
πεζα Βιομηχανικής Αναπτύξεως (ΕΤΒΑ Α.Ε.), σύστησε 
κοινωφελές ίδρυμα με την επωνυμία «ΚΟΙΝΩΦΕΛΕΣ 
ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑ¬ 
ΠΤΥΞΕΩΣ». 

2. Τις διατάξεις: α) του 903/1981 Π.Δ/τος (ΦΕΚ 230Α') 
«περί εγκρίσεως συστάσεως κοινωφελούς ιδρύματος 
υπό την επωνυμίαν «Κοινωφελές Ίδρυμα Ελληνικής Τρα- 
πέζης Βιομηχανικής Αναπτύξεως», β) του από 16.2.1989 
Π.Δ/τος (ΦΕΚ 161 Β') με το οποίο τροποποιήθηκαν, συ¬ 
μπληρώθηκαν και κωδικοποιήθηκαν οι διατάξεις του ορ¬ 
γανισμού του ιδρύματος, γ) του από 14.2.2001 Π.Δ/τος 
(ΦΕΚ 222 Β') με το οποίο τροποποιήθηκαν διατάξεις του 
οργανισμού του ιδρύματος, δ) του άρθρου 98 παρ.2 του 
Α.Ν. 2039/1939, ε) του άρθρου 101 του Εισαγωγικού Νό¬ 
μου του Αστικού Κώδικα και στ) του άρθρου 110 του Αστι¬ 
κού Κώδικα. 

3. Την 1100383/1330/Α0006/31.10.2001 (ΦΕΚ 1485 Β') 
κοινή απόφαση του Πρωθυπουργού και του Υπουργού Οι¬ 
κονομικών «Καθορισμός αρμοδιοτήτων των Υφυπουργών 
Οικονομικών». 

4. Το 106/21.6.2002 πρακτικό του Διοικητικού Συμβου¬ 
λίου του ιδρύματος. 

5. Το 165/21.6.2002 πρακτικό του Διοικητικού Συμβου¬ 
λίου της ΕΤΒΑόαπΚ. 

6. Το 939/21.6.2002 πρακτικό του Διοικητικού Συμβου¬ 
λίου της Τράπεζας Πειραιώς. 

7. Την 1003/21.6.2002 πράξη της συμβολαιογράφου 
Αθηνών Μαριλένας Μ.Μάγγου. 

8. Την 7/26.6.2002 γνωμοδότηση του Συμβουλίου Εθνι¬ 
κών Κληροδοτημάτων. Με πρόταση των Υπουργών Περι¬ 
βάλλοντος, Χωροταξίας και Δημοσίων Έργων και Πολιτι¬ 
σμού και του Υφυπουργού Οικονομίας και Οικονομικών, 
αποφασίζουμε: 

Άρθρο μόνο 

Εγκρίνουμε την τροποποίηση των διατάξεων των άρ¬ 
θρων 1, 2, 3, 4, 6, 7, 8, 9 και 13 και την κωδικοποίηση των 
διατάξεωντου οργανισμού διοίκησης και διαχείρισης του 
κοινωφελούς ιδρύματος με την επωνυμία «ΠΟΛΙΤΙΣΤΙΚΟ 
ΤΕΧΝΟΛΟΓΙΚΟ ΙΔΡΥΜΑ ΕΛΛΗ ΝΙΚΗΣ ΤΡΑΠΕΖΗΣ ΒΙΟΜΗ¬ 
ΧΑΝΙΚΗΣ ΑΝΑΠΤΥΞΕΩΣ», σύμφωνα μετο 106/21.6.2002 
πρακτικό του Διοικητικού Συμβουλίου του Ιδρύματος και 
την 1003/21.2.2002 πράξη της συμβολαιογράφου Αθη¬ 
νών Μαριλένας Μ.Μάγκου, ως κατωτέρω: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οργανισμός 

διοίκησης και διαχείρισης του κοινωφελούς ιδρύματος με 
την επωνυμία «ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ» 

Άρθρο 1 

Μορφή-Επωνυμία-Έδρα-Σφραγίδα 

1. Η μέχρι σήμερα επωνυμία «ΠΟΛΙΤΙΣΤΙΚΟ ΤΕΧΝΟΛΟ¬ 
ΓΙΚΟ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ 
ΑΝΑΠΤΥΞΕΩΣ» τροποποιείται σε «ΠΟΛΙΤΙΣΤΙΚΟ ΙΔΡΥΜΑ 
ΟΜΙΛΟΥ ΠΕΙΡΑΙΩΣ». 

2. Το κοινωφελές ίδρυμα με την επωνυμία «ΠΟΛΙΤΙΣΤΙ¬ 
ΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ», που έχει συσταθεί από 
την ΕΤΒΑ με την πράξη 27.710/11.3.1981 της συμβολαιο¬ 
γράφου Αθηνών Μαρίας Δ. Πολίτου, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της συστατικής του πράξης, του παρόντος οργανισμού, 
των άρθρων 108 έως 121 του Αστικού Κώδικα, του Α.Ν. 
2039/1939 όπως κάθε φορά ισχύει ο Νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του Νόμου αυτού. 

3. Το ίδρυμα εδρεύει στην Αθήνα. 

4. Το ίδρυμα έχει σφραγίδα με τα αρχικά της επωνυμίας 
του Π.Ι.Ο.Π. στο κέντρο, καλλιτεχνικά συνταιριασμένα και 
τις λέξεις «ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ» 
στο πλαίσιο. 

Άρθρο 2 
Σκοπός 

Σκοπός του ιδρύματος είναι: 

1. Η διαφώτιση του Ελληνικού λαού για την ανάγκη της 
διατήρησης και της προστασίας της παραδοσιακής πολι¬ 
τιστικής φυσιογνωμίας της χώρας μας και του φυσικού 
της περιβάλλοντος, παράλληλα με τη βιομηχανική της 
ανάπτυξη και η παρουσίαση ενεργού εφαρμογής προτύ¬ 
πων μεθόδων για την πραγματοποίησή τους. 

2. Η διάσωση, η καταγραφή και η ανάδειξη της πολιτι¬ 
στικής κληρονομιάς και ταυτότητας του τόπου. 

3. Η δημιουργία και λειτουργία μουσειακών προτύπων 
μονάδων παραγωγής τοπικών προϊόντων με τους παρα¬ 
δοσιακούς τρόπους και μεθόδους επεξεργασίας τους. 

4. Η δημιουργία καιλειτουργία Μουσείωνή άλλωνπνευ- 
ματικών κέντρων μέσα από τα οποία αναδεικνύεται η πο¬ 
λιτιστική κληρονομιά και ταυτότητα του τόπου και η πα¬ 
ραγωγή μορφωτικών κινηματογραφικών ή τηλεοπτικών 
ταινιών ή προγραμμάτων που θα συντείνουν στην πραγ¬ 
ματοποίηση των σκοπών γενικά του ιδρύματος. 

5. Σε περίπτωση που τα Μουσεία δημιουργούνται σε 
ακίνητα που παραχωρούνται στο ίδρυμα κατά χρήσιν για 
όσο χρονικό διάστημα αυτά θα λειτουργούν ως Μουσεία 
(τουλάχιστον 50 χρόνια), η λειτουργία τους μπορεί να 
ανατίθεται σε επιτροπή που θα συνιστάται προς τούτο. 
Στην επιτροπή που θα έχει την ευθύνη της εύρυθμης λει- 
τουργείαςτου Μουσείου, εκτόςτου ιδρύματοςπου θα εκ¬ 
προσωπείται τουλάχιστον με δύο μέλη, μπορούν να συμ¬ 
μετέχουν ο φορέας που έχει πραγματοποιήσει τη δωρεά, 
η τοπική αυτοδιοίκηση και η αρμόδια δ/νσητου ΥΠ.ΠΟ. Ο 
προϋπολογισμός εσόδων-εξόδων των Μουσείων που θα 
είναι παραρτήματα του ιδρύματος θα ενσωματώνεται 
στον προϋπολογισμό του ιδρύματος. 

6. Η διάσωση της παραδοσιακής, βιοτεχνικής και βιο¬ 
μηχανικής τεχνολογίας της χώρας μας, η καταγραφή της 
ιστορίας τους, και η καταγραφή της ιστορίας του ομίλου 
μέσα από τη διάσωση και οργάνωση των αρχείων του κα¬ 


θώς και η συμβολή του ιδρύματος στην έρευνα της παρα¬ 
δοσιακής τεχνολογίας και της βιομηχανικής αρχαιολο¬ 
γίας. 

7. Η ενίσχυση πολιτιστικών εκδηλώσεων, έργων ή προ¬ 
γραμμάτων, που συμβάλλουν στο έργο του ιδρύματος. 

Για την πραγματοποίηση των σκοπών του το ίδρυμα 
μπορεί να συνεργάζεται οικονομικά και επιστημονικά με 
κρατικές υπηρεσίες, με νομικά πρόσωπα δημοσίου και 
ιδιωτικού δικαίου και ιδιώτες (Πανεπιστήμια, εκδότες, ει¬ 
δικούς επιστήμονες, ειδικούς μέσων επικοινωνίας κ.λπ.) 
καθώς και την τοπική αυτοδιοίκηση σε περίπτωση πραγ¬ 
ματοποίησης έργων στην περιοχή τους, ή και άλλους φο¬ 
ρείς του δημοσίου και ιδιωτικού τομέα, που ασχολούνται 
με παρεμφερές αντικείμενο. 

8. Η γνωστοποίηση στο ευρύτερο κοινό των αποτελε¬ 
σμάτων του έργου (της διάσωσης, της σπουδής και της 
ενημέρωσης καθώς και της καταγραφής και ανάδειξης 
του ελληνικού πολιτισμού), που επιτελεί το ίδρυμα κατά 
την εκπλήρωση των σκοπών του και της σημασίας αυτού 
μπορεί να επιδιωχθεί με κάθε πρόσφορο μέσο, ήτοι με 
διαλέξεις, σεμινάρια, συνέδρια, εκθέσεις, κινηματογρα¬ 
φικές ταινίες, εκδόσεις περιοδικών και βιβλίων, οργάνω¬ 
ση και διάσωση αρχείων και χρήση όλων των σύγχρονων 
μέσων επικοινωνίας ή και άλλες δραστηριότητες που 
υπηρετούν τους σκοπούς του ιδρύματος. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

α) Ποσό πέντε εκατομμυρίων (5.000.000) δραχμών ήτοι 
σήμερα ΕΥΡΩ δεκατέσσερις χιλιάδες εξακόσια εβδομή¬ 
ντα τρία και πενήντα ένα λεπτά (14.673,51) 
β) Ποσό ενός εκατομμυρίου (1.000.000) δραχμών ήτοι 
σήμερα ΕΥΡΩ δύο χιλιάδες εννιακόσια τριάντα τέσσερα 
και εβδομήντα λεπτά (2.934,70) το χρόνο για πέντε (5) 
χρόνια από την έναρξη λειτουργίας του ιδρύματος, που 
έχει ήδη καταβληθεί. 

γ) Ακίνητα που αναφέρονται στην 27.710/11.3.1981 
πράξη της συμβολαιογράφου Αθηνών Μαρίας Δημητρίου 
Πολίτου. 

2. Πόροι του ιδρύματος είναι: 

α) Επιχορήγηση της Τράπεζας Πειραιώς, 
β) Επιχορηγήσεις του Δημοσίου, Δήμων ή Κοινοτήτων, 
γ) Επιχορηγήσεις δημοσίων ή ιδιωτικών οργανισμών και 
ιδιωτών. 

δ) Δωρεές, κληρονομιές, κληροδοσίες, 
ε) Τόκοι καταθέσεων. 

ζ) Έσοδα από τις πωλήσεις των εκδόσεών του στα πλαί¬ 
σια των σκοπών του, υπό τον όρο ότι οι εισπράξεις αυτές 
δεν αναιρούν τον κοινωφελή χαρακτήρα του. 

η) Έσοδα από τα πωλητήρια (εισιτήρια, εκδόσεις και 
λοιπά ενθυμήματα και αντικείμενα) των μουσείων του και 
των μουσείων που ανήκουν στο ίδρυμα κατά χρήσιν. 

θ) Επιχορηγήσεις από όσα προγράμματα της Ευρωπαϊ¬ 
κής Ένωσης χρηματοδοτούν δραστηριότητες, που εμπί¬ 
πτουν στους σκοπούς του Ιδρύματος. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο. 

2. Μέλη του Διοικητικού Συμβουλίου είναι επτά (7) 
έγκριτα μέλη της κοινωνίας, από τα οποία τέσσερα (4) εί- 

ναι στελέχη της Τράπεζας Πειραιώς, α) Ο Πρόεδρος και 
τα μέλη του Διοικητικού Συμβουλίου ορίζονται από τον 
Πρόεδρο της Τράπεζας Πειραιώς, β) Από τα έξι (6) μέλη 
εκλέγονται ο Αντιπρόεδρος, ο Γενικός Γραμματέας και ο 
Ταμίας. 

3. Τα μέλη της παραγράφου 2β διορίζονται με απόφαση 
του Διοικητικού Συμβουλίου της Τράπεζας Πειραιώς, η δε 
θητεία τόσο του Προέδρου όσο και των λοιπών μελών του 
Διοικητικού Συμβουλίου είναι τετραετής, με δυνατότητα 
επαναδιορισμού τους. 

4. Το Διοικητικό Συμβούλιο συνεδριάζει νόμιμα όταν εί¬ 
ναι παρόντα τουλάχιστον πέντε (5) μέλη του, μεταξύ των 
οποίων απαραίτητα ο Πρόεδρος ή ο Αντιπρόεδρος και 
παίρνει αποφάσεις με τη σύμφωνη γνώμη τουλάχιστον 
τεσσάρων (4) μελών του. Το Διοικητικό Συμβούλιο θεω¬ 
ρείται ότι είναι συγκροτημένο νόμιμα έστω και αν ένα μέ¬ 
λος του πάψει να μετέχει για οποιοδήποτε λόγο. 

5. Το Διοικητικό Συμβούλιο συνεδριάζει τακτικά ανά δί- 
μηνο, ή και έκτακτα όταν το ζητήσει με έγγραφό του ο 
Πρόεδρος ή τέσσερα (4) μέλη και πάντοτε ύστερα από 
πρόσκληση του Προέδρου. 

6. Στις συνεδριάσεις του Διοικητικού Συμβουλίου τη¬ 
ρούνται πρακτικά στα οποία καταγράφονται οι αποφά¬ 
σεις καθώς και η γνώμη των μελών που τυχόν διαφωνούν. 

Τα πρακτικά υπογράφονται από τα μέλη του Διοικητι¬ 
κού Συμβουλίου τα οποία παρίστανται στη συνεδρίαση. 
Χρέη γραμματέα εκτελεί υπάλληλος του ιδρύματος που 
ορίζεται από το Διοικητικό Συμβούλιο του ιδρύματος ή 
από τον Πρόεδρο του ιδρύματος. 

7. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή, δικαιούνται όμως να ει¬ 
σπράττουν τα οδοιπορικά τους έξοδα με βάση νόμιμα δι- 
καιολογητικά. 

8. Το Διοικητικό Συμβούλιο μπορεί να προσλαμβάνει ως 
εκτάκτους συνεργάτες διαφόρους επιστήμονες, λόγιους 
ή καλλιτέχνες, για την εκτέλεση συγκεκριμένου έργου και 
να ορίζει την αμοιβή τους. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο: α) Διοικεί και διαχειρίζεται 
την περιουσία του ιδρύματος και αποφασίζει γενικά για 
κάθε θέμα που αφορά τη λειτουργία και το σκοπό του 
ιδρύματος, β) Καταρτίζει κάθε χρόνο τον προϋπολογισμό 
και τον απολογισμό, γ) Αποφασίζει για την αποδοχή κλη¬ 
ρονομιών, που γίνεται πάντοτε επ’ ωφελεία απογραφής, 
κληροδοσιών και δωρεών, ως και για την ανακήρυξη ευ¬ 
εργετών ή δωρητώντου ιδρύματος, δ) Αποφασίζει για την 
εκποίηση κινητών ή ακινήτων είτε με ανταλλαγή είτε με 
άλλους τρόπους για λόγους σκοπιμότερης διαχειρίσεως 
τηςπεριουσίαςτου ιδρύματος, ε) Αποφασίζει για την πρό¬ 
σληψη προσωπικού. 

2. Το Διοικητικό Συμβούλιο μπορεί να καταρτίζει επι¬ 
τροπές, από μέλη ή και μη μέλη του, στις οποίες να ανα¬ 
θέτει την ειδική μέριμνα για ορισμένη πράξη ή έργο. 

3. Το Διοικητικό Συμβούλιο καθορίζει με αποφάσεις του 
την εσωτερική υπηρεσία του ιδρύματος, καθώς και τα 
προσόντα και τις αρμοδιότητες των επιτροπών, των υπαλ¬ 
λήλων ή άλλων οργάνωντου ιδρύματος. 

Άρθρο 6 

Αρμοδιότητες και Καθήκοντα Προέδρου 

1. Ο Πρόεδρος του Διοικητικού Συμβουλίου: α) Εκπρο¬ 


σωπεί το ίδρυμα ενώπιον όλων των Αρχών και σε όλες τις 
σχέσεις του με τρίτα πρόσωπα, β) Συγκαλεί τις τακτικές 
και έκτακτες συνεδριάσεις του και κηρύσσει την έναρξη 
και τη λήξη τους, γ) Καταρτίζει μαζί με τον Γ ενικό Γ ραμ- 
ματέα την ημερήσια διάταξη, την οποία και υπογράφει, δ) 
Δίνει εντολή για την πληρωμή κάθε δαπάνης που είναι 
γραμμένη στον εγκεκριμένο προϋπολογισμό, ε) Υπογρά¬ 
φει όλα τα έγγραφα του Διοικητικού Συμβουλίου, στ) 
Εκτελεί τις αποφάσεις του. ζ) Αποδέχεται κληρονομιές 
και κληροδοσίες. 

2. Το Διοικητικό Συμβούλιο έχει το δικαίωμα να αναθέ¬ 
σει με απόφασή του τη δικαστική ή εξώδικη εκπροσώπη¬ 
ση του ιδρύματος, είτε γενικά είτε για ορισμένη περίπτω¬ 
ση ή για συγκεκριμένο τομέα, σε κάποιο άλλο ή άλλα πρό¬ 
σωπα εκτός του Προέδρου. 

3. Όταν ο Πρόεδρος απουσιάζει τον αναπληρώνει ο 
Αντιπρόεδρος του Διοικητικού Συμβουλίου. 

4. Με απόφαση του Διοικητικού Συμβουλίου και με τη 
σύμφωνη γνώμη του Προέδρου, οι αρμοδιότητες και τα 
καθήκοντα που περιγράφονται στην παράγραφο 1 δ, μπο¬ 
ρούν να ανατεθούν σε άλλο μέλος του Διοικητικού Συμ¬ 
βουλίου ή σε άλλο πρόσωπο, που έχει σχέση εξαρτημέ¬ 
νης εργασίας με το ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙ¬ 
ΡΑΙΩΣ. 

Άρθρο 7 

Αρμοδιότητες και Καθήκοντα Γενικού Γραμματέα 

Ο Γενικός Γραμματέας του Ιδρύματος: α) Συνυπογρά¬ 
φει με τον Πρόεδρο ή με τον εξουσιοδοτημένο τρίτο σύμ¬ 
φωνα με την παράγραφο 4 του άρθρου 6, κάθε έγγραφο 
ή ένταλμα, β) Επιμελείται την σύνταξη των πρακτικών των 
συνεδριάσεων του Διοικητικού Συμβουλίου και διεκπε- 
ραιώνει την αλληλογραφία του ιδρύματος, γ) Φυλάσσει 
τα έγγραφα, τα βιβλία και τη σφραγίδα του ιδρύματος, δ) 
Εισηγείται στο Διοικητικό Συμβούλιο τα διάφορα θέματα, 
εκτός των οικονομικών, προκειμένου να ληφθεί σχετική 
απόφαση. Ειδικά για τη σύνταξη του προϋπολογισμού συ¬ 
μπράττει με τον Ταμία και μαζί εισηγούνται την έγκρισή 
του. ε) Μεριμνά για την εκτέλεση των αποφάσεων του Δι¬ 
οικητικού Συμβουλίου, στ) Εποπτεύει τις διοικητικές υπη¬ 
ρεσίες του Ιδρύματος, ζ) Υποβάλλει στο Διοικητικό Συμ¬ 
βούλιο, στην αρχή κάθε χρόνου, έκθεση για τα πεπραγ¬ 
μένα του ιδρύματος, η) Με απόφαση του Διοικητικού 
Συμβουλίου μέρος ή όλα τα καθήκοντα και οι αρμοδιότη¬ 
τες του Γ ενικού Γ ραμματέα μπορούν να ανατεθούν σε 
τρίτο πρόσωπο που έχει σχέση εντολής ή εξαρτημένης 
εργασίας με το ίδρυμα ή την Τράπεζα Πειραιώς. 

Άρθρο 8 

Αρμοδιότητες και Καθήκοντα Ταμία 

Ο Ταμίας του ιδρύματος: α) Εισηγείται στο Διοικητικό 
Συμβούλιο τα διάφορα οικονομικά θέματα, προκειμένου 
να ληφθεί σχετική απόφαση, β) Εποπτεύει την οικονομική 
διαχείριση του ιδρύματος, γ) Εισπράττει κάθε έσοδο του 
ιδρύματος, εκδίδοντας τις αναγκαίες τριπλότυπες αριθ- 
μημένες αποδείξεις τις οποίες και υπογράφει, δ) Ενεργεί 
κάθε πληρωμή βασιζόμενη σε εντάλματα που έχουν εκ- 
δοθεί σύμφωνα με τις διατάξεις αυτού του οργανισμού, ε) 
Τηρεί τα διαχειριστικά βιβλία του ιδρύματος, στ) Καταθέ¬ 
τει σε ειδικό λογαριασμό καταθέσεων στην Τ ράπεζα Πει¬ 
ραιώς τα έσοδα που εισπράττει το ίδρυμα. Από τα έσοδα 
αυτά μπορεί να παρακρατεί, ως πάγια προκαταβολή, ένα 
ποσό που καθορίζεται πάντοτε με απόφαση του Διοικητι- 

κού Συμβουλίου για την αντιμετώπιση κάθε έκτακτης ανά¬ 
γκης του ιδρύματος, ζ) Προβαίνει στην ανάληψη καταθέ¬ 
σεων, έπειτα από έγγραφη εντολή του Προέδρου ή του 
νόμιμου αναπληρωτή του. η) Επιμελείται την κατάρτιση 
των προϋπολογισμών, των απολογισμών και ισολογισμών 
του ιδρύματος και τους υποβάλει στο Διοικητικό Συμβού¬ 
λιο. θ) Με απόφαση του Διοικητικού Συμβουλίου μέρος ή 
όλα τα καθήκοντα και οι αρμοδιότητες του Ταμία μπο¬ 
ρούν να ανατεθούν σε τρίτο πρόσωπο που έχει σχέση 
εντολής ή εξαρτημένης εργασίας με το ίδρυμα ή την Τρά- 
πεζα Πειραιώς. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος ενεργείται με 
βάση τους προϋπολογισμούς και απολογισμούς εσόδων 
και εξόδων που καταρτίζονται κάθε χρόνο μέσα στις νόμι¬ 
μες προθεσμίες. Μαζί με τον απολογισμό συντάσσεται 
γενικός ισολογισμός, όπου αναγράφονται αναλυτικά τα 
ενεργητικά και παθητικά στοιχεία του ιδρύματος που υφί- 
στανται στις 31 Δεκεμβρίου κάθε έτους. 

2. Το οικον. έτος αρχίζει την 1η Ιανουάριου και τελειώ¬ 
νει στις 31 Δεκεμβρίου κάθε έτους. 

3. Επιτρέπεται η έκδοση ενταλμάτων προπληρωμής, με 
απόφαση του Διοικητικού Συμβουλίου, που ορίζει το πο¬ 
σό και το χρόνο της απόδοσης του λογαριασμού. 

4. Για να μπορούν να αντιμετωπίζονται ειδικές έκτακτες 
και επείγουσες δαπάνες για τη λειτουργία του ιδρύματος, 
συνιστάται πάγια προκαταβολή σύμφωνα με τη διάταξη 
του εδαφίου στ'του άρθρου 8του οργανισμού. 

5. Διαχειριστής της πάγιας προκαταβολής ορίζεται από 
το Διοικητικό Συμβούλιο ένας υπάλληλος του ιδρύματος 
ή της Τράπεζας Πειραιώς που έχει σχέση εντολής ή εξαρ¬ 
τημένης εργασίας με την Τράπεζα. 

6. Η πληρωμή δαπανών στους δικαιούχους από την πά¬ 
για προκαταβολή γίνεται πάντοτε με βάση δικαιολογητικά 
έγγραφα. 

7. Η προμήθεια ειδών και η εκτέλεση εργασιών μέχρι 
του ποσού των οκτώ χιλιάδων οκτακόσιων (8.800) ΕΥΡΩ 
γίνεται χωρίς διαγωνισμό. 

8. Προμήθειες και εργασίες που απαιτούν δαπάνη από 
του ποσού των οκτώ χιλιάδων οκτακόσιων ενός (8.801) 
ΕΥΡΩ έως δέκα τέσσερις χιλιάδες επτακόσια (14.700) ΕΥ¬ 
ΡΩ γίνονται με πρόχειρο διαγωνισμό. 

9. Για προμήθειες και δαπάνες γενικά πάνω από δέκα 
τέσσερις χιλιάδες επτακόσια ένα (14.701) ΕΥΡΩ απαιτεί¬ 
ται απόφαση του Διοικητικού Συμβουλίου που να εγκρίνει 
την εκτέλεσή τους και ενεργούνται με τακτικό διαγωνι¬ 
σμό. 

10. Προκειμένου για προμήθειες από το εξωτερικό και 
για ειδικά δημοσιεύματα που εκτελούνται με απόφαση 
του Διοικητικού Συμβουλίου, η διάταξη για διαγωνισμό 
δεν εφαρμόζεται. 

11. Τα στις παραγράφους 7 και 8 αναφερόμενα ποσά εί¬ 
ναι δυνατόν να αναπροσαρμόζονται με ομόφωνη απόφα¬ 
ση του Διοικητικού Συμβουλίου του ιδρύματος. 

12. α) Η υπηρεσία του ιδρύματος δύναται να διεξάγεται 
από υπαλλήλους της Τράπεζας Πειραιώς που ασχολού¬ 
νται αποκλειστικά ή μη με την διεξαγωγή των εργασιών 
του. β) Επίσης η νομική εξυπηρέτηση του ιδρύματος διε¬ 
ξάγεται από δικηγόρους της Τράπεζας Πειραιώς, γ) Δα¬ 
πάνες για τη μισθοδοσία του προσωπικού του ιδρύματος 
(εκτός των φυλάκωντων μουσείων) και τη λειτουργία του, 


για ενοίκιο, γραφική ύλη, υπερωριακή εργασία, έντυπα 
κ.λ.π. βαρύνουν την Τράπεζα Πειραιώς, δ) Οι μισθοί των 
υπαλλήλων του Ιδρύματος εξομοιώνονται βάσει του 
ισχύοντος για τους υπαλλήλους της Τράπεζας Πειραιώς 
καθεστώτος, ε) Οι μισθοίτων φυλάκωντων Μουσείων κα¬ 
θώς και τα ωράρια εργασίας τους εξομοιώνονται σύμφω¬ 
να με τα ισχύοντα για τους φύλακες Αρχαιοτήτων του 
ΥΠ.ΠΟ και καλύπτονται από τον προϋπολογισμό του 
ιδρύματος. 

Άρθρο 10 
Βιβλία και στοιχεία 

1. Τα βιβλία που τηρούνται από τις υπηρεσίες του ιδρύ¬ 
ματος είναι: 

α) Το βιβλίο πρακτικών των συνεδριάσεων του Διοικητι¬ 
κού Συμβουλίου όπου καταχωρίζονται οι αποφάσεις και οι 
πράξεις του. β) Το πρωτόκολλο εισερχομένων και εξερ- 
χομένων εγγράφων, γ) Το βιβλίο ταμείου όπου καταχωρί¬ 
ζονται κατά χρονολογική σειρά όλες οι εισπράξεις και 
πληρωμές, δ) Το βιβλίο απογραφών, όπου καταχωρίζο¬ 
νται κάθε χρόνο λεπτομερώς τα περιουσιακά στοιχεία, ο 
απολογισμός και ο ισολογισμός, ε) Το βιβλίο υλικού, όπου 
παρακολουθείται η εισαγωγή, η εξαγωγή και το υπόλοιπο 
των διαφόρων περιουσιακών στοιχείων του ιδρύματος, 
στ) Στελέχη αριθμημένων τριπλοτύπων αποδείξεων για 
τις εισπράξεις και για τα εντάλματα πληρωμής, θεωρημέ¬ 
να από τον Πρόεδρο. 

2. Το Διοικητικό Συμβούλιο μπορεί, αν το κρίνει σκόπι¬ 
μο, να ορίσει την τήρηση και άλλων βιβλίων ή στοιχείων. 

Άρθρο 11 

Εποπτεία 

Το ίδρυμα εποπτεύεται από τους Υπουργούς Οικονομι¬ 
κών, Περιβάλλοντος, Χωροταξίας και Δημοσίων Έργων 
και Πολιτισμού. 

Άρθρο 12 

Τροποποίηση του οργανισμού 

Ο Οργανισμός αυτός μπορεί να τροποποιηθεί ή να συ¬ 
μπληρωθεί με Προεδρικό Διάταγμα ύστερα από πρόταση 
του Διοικητικού Συμβουλίου του ιδρύματος. 

Άρθρο 13 

Διάλυση του ιδρύματος 

1. Το ίδρυμα διαλύεται για τους λόγους που αναγράφο¬ 
νται στο άρθρο 118 του Αστικού Κώδικα και με τη διαδι¬ 
κασία που ορίζεται εκεί. 

2. Σε περίπτωση διαλύσεως, η περιουσία του ιδρύματος 
περιέρχεται σε άλλο ίδρυμα παρεμφερούς σκοπού, οριζό¬ 
μενο μετά από σύμφωνη γνώμη της Τράπεζας Πειραιώς. 

Στους Υπουργούς Περιβάλλοντος, Χωροταξίας και Δη¬ 
μοσίων Έργων και Πολιτισμού και στον Υφυπουργό Οικο¬ 
νομίας και Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 15 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΒΑΣΩ ΠΑΠΑΝΔΡΕΟΥ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 

ΑΠΟΦΑΣΕΙ Σ 

Αριθ. 1090797/684/0015 (2) 

Τροποποίηση και συμπλήρωση των διατάξεων της 
1115278/842/0015Α7ΠΟΛ. 1292/8.9.1993 απόφασης 
(ΦΕΚ 728/Β'), όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των υποπεριπτώσεων γδ, γε, γη της πε¬ 
ρίπτωσης γ' και της περίπτωσης στ' του άρθρου 38 του 
Π.Δ. 186/1992 (ΦΕΚ84/Α'). 

2. Την 1100383/1330/Α0006/31.10.2001 (ΦΕΚ 1485/Β') 
κοινή απόφαση του Πρωθυπουργού και του Υπουργού 
Οικονομικών περί «Καθορισμού αρμοδιοτήτων των Υφυ¬ 
πουργών Οικονομικών». 

3. Τις διατάξεις της 1115278/842/0015 Α7ΠΟΛ.1292/ 
8.9.1993 (ΦΕΚ728/Β'), απόφασης του Υπουργού Οικονο¬ 
μικών με θέμα «Δυνατότητα μη τήρησης βιβλίων του 
Κ.Β.Σ., ορισμένων κατηγοριώνεπιτηδευματιών - ρύθμιση 
θεμάτων διάθεσης εφημερίδων και περιοδικών». 

4. Τις ιδιαιτερότητες των συναλλαγών και των επαγγελ- 
μάτωντων επιτηδευματιών που καταλαμβάνονται από την 
παρούσα απόφαση, καθώς και τις δυσχέρειες που αντι¬ 
μετωπίζουν στην έκδοση των φορολογικών τους στοιχεί¬ 
ων, με την αλλαγή των συνθηκών της αγοράς του δικτύου 
διανομής του τύπου, ως προς τα σημεία διάθεσής του στο 
κοινό. 

5. Ότι, με την απόφαση αυτή δενπροκαλείται δαπάνη σε 
βάρος του Κρατικού Προϋπολογισμού, αποφασίζουμε: 

1. Στην παράγραφο 2 της 1115278/842/0015 Α7ΠΟΛ. 
1292/8.9.1993 απόφασής μας, προστίθεται νέα περίπτω¬ 
ση δ' ως εξής: 

«δ. Για την πώληση εφημερίδων και περιοδικών σε ορι¬ 
σμένη τιμή, που προορίζονται ναπωληθούνλιανικώς από 
οργανωμένες αλυσίδες καταστημάτων και παραδίδονται 
από τα κεντρικά πρακτορεία στους υποπράκτορες (εφη¬ 
μεριδοπώλες) για να διακινηθούν προς τα σημεία αυτά, 
παρέχεται η δυνατότητα αντί της έκδοσης εκκαθαρίσεων 
σύμφωνα με τα οριζόμενα ανωτέρω στην περίπτωση β', 
να εκδίδονται μηνιαίες εκκαθαρίσεις από τα κεντρικά 
πρακτορεία προς τα ως άνω σημεία, σύμφωνα με τις δια¬ 
τάξεις του άρθρου 12 (παράγραφος 7) του Κ.Β.Σ. (Π.Δ. 
186/1992). Προς τους υποπράκτορες (εφημεριδοπώλες) 
μέσω των οποίων γίνεται η διακίνηση κατά τα ανωτέρω, 
εκδίδεται άλλη εκκαθάριση, σύμφωνα επίσης με τις δια¬ 
τάξεις του άρθρου 12 (παρ. 7) του Κ.Β.Σ., η οποία συμπε¬ 
ριλαμβάνει τα ίδια αναλυτικά στοιχεία πωλήσεων, με επι¬ 
πλέον αναγραφή του αριθμού της αντίστοιχης εκκαθάρι¬ 
σης προς το σημείο πώλησης και με την οποία θα 
αποδίδεται σ’ αυτούς, η συμφωνηθείσα προμήθεια που 
τους αναλογεί. Για τις πωλήσεις εφημερίδων και περιοδι¬ 
κών, σύμφωνα μετά ανωτέρω, εκδίδονται τα στοιχεία δια¬ 
κίνησης που προβλέπονται από τις διατάξεις του άρθρου 
11 του Π.Δ. 186/1992 (Κ.Β.Σ.), προς και από τα σημεία πώ¬ 
λησης. Σε περίπτωση τήρησης βιβλίων Γ κατηγορίας, κα¬ 
τά τη πώληση των εφημερίδων και περιοδικών, μπορεί να 
εκδίδεται απόδειξη είσπραξης, τουλάχιστον μία ανά ημέ¬ 
ρα, με το συνολικό ποσό είσπραξης εσόδων για λογαρια¬ 
σμό του εντολέα - κεντρικού πρακτορείου, μη αποκλεισ¬ 
μένης της έκδοσης απόδειξης λιανικής πώλησης ανά πε¬ 
ρίπτωση.» 

2. Η περίπτωση δ'της 1115278/842/0015 Α7ΠΟΛ. 1292/ 


8.9.1993 απόφασής μας, αναριθμείται σε ε' και τροποποι¬ 
είται ως εξής: 

«ε. Οι εκδίδοντες εκκαθαρίσεις, σύμφωνα με τα οριζό¬ 
μενα στις περιπτώσεις α, β και δ της παραγράφου αυτής 
υποχρεούνται να υποβάλλουν στοιχεία για διασταύρωση 
στην αρμόδια Δ.Ο.Υ., σύμφωνα με τα οριζόμενα στις δια- 
τάξειςτου άρθρου 20του Κ.Β.Σ. (Π.Δ. 186/1992). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

(3) 

Πολιτογράφηση των Αλλογενών Αλλοδαπών ΒΟΓΙΙΤΣ 
ΧΟΥΣΙΝΤ-ΜΙΧΑΗΛτου ΧΟΥΣΕΪΝ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 11693/15591/22.10.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 7.8.1991 αίτηση πολιτο¬ 
γράφησης του αλλογενούς αλλοδαπού ΒΟΓΙΙΤΣ ΧΟΥΣΙ- 
ΝΤ-ΜΙΧΑΗΛτου ΧΟΥΣΕΙΝ, για την απόκτηση της Ελληνι¬ 
κής Ιθαγένειας. 

2. Με την Φ. 29335/20483/7.10.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 3.12.1992 αίτηση πολιτογρά¬ 
φησης της αλλογενούς αλλοδαπής ΜΠΡΑΒΕΡ ΜΑΛΓΚΟ- 
ΖΑΤΑ του ΣΤΑΝΙΣΛΑΒ, για την απόκτηση της Ελληνικής 
Ιθαγένειας. 

3. Με την Φ. 30099/20954/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 8.4.1998 αίτηση πολιτο¬ 
γράφησης της αλλογενούς αλλοδαπής ΒΑΛΛΙΑΝΑΤΟΥ 
ΑΝΚΑ συζ. ΛΑΥΡΕΝΤΙΟΥ, για την απόκτηση της Ελληνι¬ 
κής Ιθαγένειας. 

4. Με την Φ. 30352/11754/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 6.2.1989 αίτηση πολιτο¬ 
γράφησης της αλλογενούς αλλοδαπής ΠΑΠΑΧΡΗΣΤΟΥ 
ΕΛΜΙΡΑ συζ. ΑΘΑΝΑΣΙΟΥ, για την απόκτηση της Ελληνι¬ 
κής Ιθαγένειας. 

5. Με την Φ. 36378/17122/11.10.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 30.9.1998 αίτηση πολιτο¬ 
γράφησης της αλλογενούς αλλοδαπής ΤΣΑΠΛΙΝΣΚΑ ΑΝ¬ 
ΝΑΣ του ΚΑΖΙΜΙΕΖ, για την απόκτηση της Ελληνικής Ιθα¬ 
γένειας. 

6. Με την Φ. 38017/10405/1.10.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 9.9.1998 αίτηση πολιτογρά¬ 
φησης του αλλογενούς αλλοδαπού ΧΑΜΠΑΖΕ ΧΑΛΕΝΤ 
του ΜΩΧΑΜΕΝΤ ΛΟΥΤΦΙ, για την απόκτηση της Ελληνι¬ 
κής Ιθαγένειας. 

7. Με την Φ. 39234/17507/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 3.3.1994 αίτηση πολιτο¬ 
γράφησης της αλλογενούς αλλοδαπής ΜΠΡΕΚΜΑΝ ΝΑ- 
ΤΑΛΙΑ συζ. ΒΛΑΔΙΜΗΡΟΥ, για την απόκτηση της Ελληνι¬ 
κής Ιθαγένειας. 

8. Με την Φ. 39592/10855/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 13.2.1998 αίτηση πολιτο¬ 
γράφησης της αλλογενούς αλλοδαπής ΜΕΝΤΟΣΑ ΡΟΖΙ- 
ΤΑΟΛΙΤτου ΜΠΑΓΙΑΝΙ ΜΠΑΛΟΓΚ, για την απόκτηση της 
Ελληνικής Ιθαγένειας. 

9. Με την Φ. 45463/15264/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 19.7.1995 αίτηση πολιτο¬ 
γράφησης του αλλογενούς αλλοδαπού ΣΑΧΑΣΙΡΟ 
ΧΟΥΣΑΜ ΕΛ- ΝΤΙΝ - ΚΩΝ/ΝΟΣτου ΜΩΧΑΜΕΝΤΧΕΚΜΑΤ 
για την απόκτηση της Ελληνικής Ιθαγένειας. 

10. Με την Φ. 54042/14527/26.9.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 29.2.2000 αίτηση πολιτο¬ 
γράφησης της αλλογενούς αλλοδαπής ΧΑΝ ΣΟΥΝ ΟΚ 
του ΣΑΝΓΚ ΜΠΟΚ, για την απόκτηση της Ελληνικής Ιθα¬ 
γένειας. 

11. Με την Φ. 54979/10615/29.8.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 2.1.1994 αίτηση πολιτο¬ 
γράφησης της αλλογενούς αλλοδαπής ΚΟΡΩΝΙΔΟΥ 
ΓΚΑΛΙΝΑ συζ. ΓΕΩΡΓΙΟΥ, για την απόκτηση της Ελληνι¬ 
κής Ιθαγένειας. 

12. Με την Φ. 57397/22461/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 12.6.1997 αίτηση πολιτο¬ 
γράφησης της αλλογενούς αλλοδαπής ΣΛΑΣΤΝΑΛΑΡΙΣΑ 
του ΓΙΟΥΡΙ, για την απόκτηση της Ελληνικής Ιθαγένειας. 

13. Με την Φ. 60650/14041/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 28.11.1997 αίτηση πολιτο¬ 
γράφησης της αλλογενούς αλλοδαπής ΑΠΟΣΤΟΛΙΔΗ 
ΕΛΕΝΑ συζ. ΠΕΤΡΟΥ, για την απόκτηση της Ελληνικής 
Ιθαγένειας. 

14. Με την Φ. 60688/13840/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 16.12.1997 αίτηση πολιτο- 
γράφησηςτου αλλογενούς αλλοδαπού ΣΑΜΠΙΡ ΜΟΧΑΜ- 
ΜΑΝΤ του ΜΟΧΑΜΑΝΤ ΣΑΓΚΙΡ, για την απόκτηση της Ελ¬ 
ληνικής Ιθαγένειας. 

15. Με την Φ. 63165/21029/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 7.5.1998 αίτηση πολιτο¬ 
γράφησης του αλλογενούς αλλοδαπού ΦΟΜΕΝΚΟ ΒΛΑ- 
ΝΤΙΜΗΡ του ΜΙΧΑΗΛ, για την απόκτηση της Ελληνικής 
Ιθαγένειας. 

16. Με την Φ. 63718/15722/1.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, α) έγινε δεκτή η από 17.2.1998 αίτηση πολι¬ 
τογράφησης της αλλογενούς αλλοδαπής ΣΤΑΜΑΤΑΚΟΥ 
ΤΕΟΝΤΟΡΑ συζ. ΓΕΩΡΓΙΟΥ, για την απόκτηση της Ελλη¬ 
νικής Ιθαγένειας και β) εγκρίθηκε η αλλαγή του κυρίου 
ονόματος της από «ΤΕΟΝΤΟΡΑ» σε «ΘΕΟΔΩΡΑ». 

17. Με την Φ. 64003/16144/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 25.6.1998 αίτηση πολιτο¬ 
γράφησης του αλλογενούς αλλοδαπού ΓΚΡΙΓΚΟΡΙΑΝ 
ΓΚΑΙΚ του ΝΤΑΒΙΝΤ, για την απόκτηση της Ελληνικής Ιθα¬ 
γένειας. 

18. Με την Φ. 65841/23647/21.10.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 


κέντρωσης, έγινε δεκτή η από 18.8.1998 αίτηση πολιτο¬ 
γράφησης της αλλογενούς αλλοδαπής ΜΠΟ- 
ΜΠΡΟΒΣΚΑΓΙΑ ΜΑΡΙΝΑΣ του ΕΝΤΟΥΑΡΝΤ ΤΕΛΕΓΚΙΝ, 
για την απόκτηση της Ελληνικής Ιθαγένειας. 

19. Με την Φ. 66827/21225/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 3.11.1998 αίτηση πολιτο¬ 
γράφησης της αλλογενούς αλλοδαπής ΜΑΤΑ ΝΤΕ ΚΟ¬ 
ΝΤΟΣ ΜΕΡΣΕΝΤΕΣ ΧΟΣΕΦΙΝΑ συζ. ΚΟΝΤΟΥ ΙΩΑΝΝΗ, 
για την απόκτηση της Ελληνικής Ιθαγένειας. 

20. Με την Φ. 69232/21807/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 10.2.1999 αίτηση πολιτο¬ 
γράφησης της αλλογενούς αλλοδαπής ΧΑΜΑΤΟ ΛΑΙΛΑ - 
ΧΡΙΣΤΙΝΑ του ΧΑΣΑΝ, για την απόκτηση της Ελληνικής 
Ιθαγένειας. 

21. Με την Φ. 71119/17889/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 21.4.1999 αίτηση πολιτο¬ 
γράφησης της αλλογενούς αλλοδαπής ΣΥΝΟΔΙΝΟΥ 
ΣΒΕΤΛΑΝΑΣ συζ. ΚΩΝ/ΝΟΥ, για την απόκτηση της Ελλη¬ 
νικής Ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗ ΜΑΣ 

-Φ- 

(4) 

Πολιτογράφηση των Ομογενών Αλλοδαπών ΜΑΝΤΖΟΥ- 
ΡΑΝΗ ΚΑΤΙ ΑΣ συζ. ΒΑΣΙΛΕΙΟΥ και ΠΑΠΑΒΑΣΙΛΕΙΟΥ 
ΘΕΟΔΩΡΑΣ του ΚΥΡΙΑΚΟΥ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 51991/15184/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 19.1.1998 αίτηση πολιτο¬ 
γράφησης της ομογενούς αλλοδαπής ΜΑΝΤΖΟΥΡΑΝΗ 
ΚΑΤΙ ΑΣ συζ. ΒΑΣΙΛΕΙΟΥ, το γένος ΓΕΩΡΓΙΟΥ ΤΑΛΙΑΔΩ- 
ΡΟΥ, για την απόκτηση της Ελληνικής Ιθαγένειας. 

2. Με την Φ. 57649/17742/11.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 30.5.1997 αίτηση πολιτο¬ 
γράφησης της ομογενούς αλλοδαπής ΠΑΠΑΒΑΣΙΛΕΙΟΥ 
ΘΕΟΔΩΡΑΣ του ΚΥΡΙΑΚΟΥ, για την απόκτηση της Ελλη¬ 
νικής Ιθαγένειας. 

Ο ΥΦΥΠΟΥΡΓΟΣ 

Λ. Π ΑΠ ΑΔΗ ΜΑΣ 

-Φ- 

(5) 

Ανάκληση απόφασης αποστέρησης της Ελληνικής Ιθα¬ 
γένειας από τον ΑΛΗ ΟΓΛΟΥ Μεράλτου Μεσούτ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 95495/24465/2001/12.11.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, ανακλήθηκε η 8359/ΣΥΝ. 1178/3.2.1988 από¬ 
φαση που αφορούσε την αποστέρηση της Ελληνικής Ιθα¬ 
γένειας απάτην ΑΛΗ ΟΓΛΟΥ Μεράλτου Μεσούτ. 

Ο ΥΦΥΠΟΥΡΓΟΣ 

Λ. Π ΑΠ ΑΔΗ ΜΑΣ 

( 6 ) 

Διόρθωση της Φ. 16713/15005/5.9.2002 απόφασης πολι¬ 
τογράφησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 16713/24815/11.11.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, διορθώνεται η Φ. 16713/15005/5.9.2002 απόφασή μας 
που δημοσιεύθηκε στο ΦΕΚ 1247/24.9.2002 (τ.Β') ως προς 
το κύριο όνομα από το λανθασμένο: επώνυμό της από «ΤΖΟ- 
ΖΕΦΙΝ - ΙΩΣΗΦΙΝΑ» στο ορθό κύριο όνομα «ΙΩΣΗΦΙΝΑ». 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. 25188/2/4280 (7) 

Συγκρότηση Επιτροπής Ελέγχου Εφαρμογής των διατά¬ 
ξεων του άρθρου 7 παρ. 3 του Ν. 1866/1989», στο 
Υπουργείο Τύπου και Μέσων Μαζικής Ενημέρωσης. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 166/Α/7.7.94) 
«Συγκρότηση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.94). 

3. Τις διατάξεις του άρθρου 7 παράγραφος 3 του Ν. 
1866/1989 «Ίδρυση του Εθνικού Συμβουλίου Ραδιοτηλεό¬ 
ρασης και παροχή αδειών γιατην ίδρυση καιλειτουργίατη- 
λεοπτικών σταθμών» (ΦΕΚΑ/222), όπωςτροποποιήθηκεμε 
το άρθρο 1 παράγραφος 9του Ν. 2173/1993 (ΦΕΚΑ/208). 

4. Τις διατάξεις του Π.Δ. 212/1995 (ΦΕΚ 112/Α/ 
15.6.1995) «Εθνικό Πρόγραμμα πληροφόρησης και εκ¬ 
παίδευσης για τους Έλληνες τυφλούς». 

5. Τις διατάξεις του άρθρου 1 του Ν. 2469/1997 (ΦΕΚ 38/ 
Α/14.3.1997) «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» και το 
γεγονός ότι, απότις διατάξειςτης απόφασης αυτής δενπρο- 
καλείται δαπάνη εις βάρος του κρατικού Προϋπολογισμού. 

6. Την απόφαση 14317/Ζ/22.8.96 (ΦΕΚ 793/Β/29.8.96) 
«Εξουσιοδότηση να υπογράφουν “Με εντολή Υπουργού” 
στο Γενικό Γραμματέατου Υπουργείου Τύπου και Μέσων 
Μαζικής Ενημέρωσης, στο Γ ενικό Γ ραμματέατης Γ ενικής 
Γραμματείας Ενημέρωσης του Υπουργείου Τύπου και 
ΜΜΕ κ.λπ.», αποφασίζουμε: 

Συγκροτούμε Επιτροπή αποτελούμενη από τους εξής: 

1. Πέτρο Μπαρμπαλιά, μόνιμο υπάλληλο με βαθμό Α' 
του Κλάδου ΠΕ2 Τύπου του Υπουργείου Τύπου και ΜΜΕ, 
ως Πρόεδρο με αναπληρώτριατην Βαρβάρα Νικάκη, μό¬ 
νιμη υπάλληλο με βαθμό Α'του Κλάδου ΠΕΙ Διοικητικός 
του Υπουργείου Τύπου και ΜΜΕ. 

2. Βασιλική Καραμπέτσου, μόνιμη υπάλληλο του 
Υπουργείου Πολιτισμού με βαθμό Α'του Κλάδου ΠΕΙ Δι¬ 
οικητικού, ως τακτικό μέλος, με αναπληρώτριατην Κων¬ 
σταντίνα Πισχιτζή, μόνιμη υπάλληλο του αυτού Κλάδου 
και βαθμού του ιδίου Υπουργείου. 

3. Κουνδουράκη Μαρία, Δ/ντρια ΥΔΕ στο Νομαρχιακό 
Τομέα Δυτικής Αττικής ως μέλος, με αναπληρώτρια την 


Πέππα Ελένη, μόνιμη υπάλληλο με βαθμό Α'του Κλάδου 
ΠΕ Δημοσιονομικών, που υπηρετεί ως Προϊσταμένη στο 
Ειδικό Λογιστήριο του Υπουργείου Εθνικής Άμυνας. 

4. Ηλία Μαργιόλα, Πρόεδρο του Πανελληνίου Συνδέ¬ 
σμου Τυφλών (Π.Σ.Τ.) ως μέλος, με αναπληρωτή του τον 
Κων/νο Ρούγκα, Πρόεδρο της Οφθαλμολογικής Εταιρεί¬ 
ας και τακτικό μέλος του Διοικητικού Συμβουλίου του Κέ¬ 
ντρου Αποκατάστασης Τυφλών. 

Χρέη Γραμματέα θα εκτελεί ο Μπάλας Δημήτριος, μόνι¬ 
μο υπάλληλος με βαθμό Α' του Κλάδου ΤΕ1 Διοικητικός- 
Λογιστικός (προσωρινός) του Υπουργείου Τύπου και 
ΜΜΕ, με αναπληρώτριατην Ζωή Ψωμιάδου, μόνιμη υπάλ¬ 
ληλο με βαθμό Α'του ΚλάδουΔΕΙ Διοικητικός του Υπουρ¬ 
γείου Τύπου και ΜΜΕ. 

Έργο της Επιτροπής είναι ο έλεγχος της εφαρμογής 
των διατάξεων της παραγράφου 3 του άρθρου 7 του Ν. 
1866/1989. 

Ειδικότερα η Επιτροπή: 

α) Υπολογίζει το ύψος του ποσού, που οφείλει να διαθέ¬ 
τει κάθε επιχείρηση ιδιωτικού δικαίου τηλεοπτικού σταθ¬ 
μού, κατ’ εφαρμογήν των διατάξεων της παραγράφου 3 
του άρθρου 7 του Ν. 1866/1989, όπως αυτή ισχύει. 

β) Συντάσσει πράξεις καταλογισμού θέτοντας προθε¬ 
σμία καταβολής του παραπάνω ποσού από τις Εταιρείες 
ιδιωτικών τηλεοπτικών σταθμών (υπόχρεους). 

γ) Κατανέμειτα ποσά που συγκεντρώνονται κάθε χρόνο 
στους δικαιούχους (Π. Σ.Τ., Κ.Ε.Α.Τ.). 

δ) Μεριμνά για την κατάθεση των ποσών αυτών σε ειδικό 
λογαριασμό καταθέσεων στην Εθνική Τράπεζα της Ελλάδος. 

ε) Ελέγχει την τήρηση της προβλεπόμενης διαδικασίας 
σχετικά με τη διάθεση του ποσού με βάση τα υποβαλλό¬ 
μενα σε αυτήν παραστατικά στοιχεία από τους δικαιού¬ 
χους (ΠΣΤ και ΚΕΑΤ). 

Γ) Η διαδικασία υπολογισμού του ακριβούς ποσού που 
διατίθεται ετησίως από κάθε εταιρεία ιδιωτικού δικαίου τη¬ 
λεοπτικού σταθμού, ο τρόπος καταβολής αυτού, η υλοποί¬ 
ηση του προγράμματος εκπαίδευσης και πληροφόρησης 
των Ελλήνων τυφλών και ο έλεγχος της αξιοποίησης των 
κονδυλίων που διατίθενται στους δικαιούχους διέπονται 
απότις διατάξεις του άρθρου 5 επόμ.του Π.Δ. 212/1995. 

Δ) Η Επιτροπή συγκροτείται για χρονικό διάστημα 
τριών (3) ετών. 

Ε) Σε περίπτωση αποχωρήσεως μέλους της Επιτροπής 
για οποιονδήποτε λόγο, τούτο αντικαθίσταται για τον 
υπόλοιπο χρόνο της θητείας του. 

ΣΤ) Η Επιτροπή συνεδριάζει νομίμως εφόσον παρίστα- 
νταιτα υπό στοιχ. 1,2 και 3 της παρ. Α' μέλη και αποφασί¬ 
ζει με την απόλυτη πλειοψηφίατων μελών της. 

Ο Πρόεδρος συγκαλεί την Επιτροπή σε τακτική συνε¬ 
δρίαση μία (1) φορά το μήνα και σε έκτακτη, όποτε κρίνει 
τούτο σκόπιμο ή αναγκαίο ή κατόπιν αιτήσεως τουλάχι¬ 
στον τριών μελών της. 

Ο Πρόεδρος ο Γραμματέας, τα μέλη και οι αναπληρω¬ 
τές τους, λαμβάνουν αποζημίωση κατά συνεδρίαση το 
ποσό της οποίας λαμβάνεται από τον ειδικό Τραπεζικό λο¬ 
γαριασμό, στον οποίο κατατίθεται το εισφερόμενο από 
τους ιδιωτικούς τηλεοπτικούς σταθμούς ποσό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2002 
Με εντολή Υπουργού 
Η Γ ενική Γ ραμματέας 
ΔΗΜΗΤΡΑ ΣΠΗΛΙΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































